RaptorDB - the Document Store - CodeProject 10,447,766 members (60,191 online) Workspaces Home
Last Visit: 31-Dec-99 18:00 Last Update: 8-Mar-14 8:00Refresh« Prev1234567891011 Next » KYK: TV-soen onthul man se minnares | Netwerk24
KYK: TV-soen onthul man se minnares
23 Januarie 2020 05:42
Uitgevang! Die paartjie besef hul intieme oomblik is regstreeks op TV. Foto: Twitter / @RGonzalezCBS
Die Suid-Amerikaner, wat later as Deyvi Andrade geïdentifiseer is, het vinnig sy lippe en arm van die onbekende vrou weggetrek toe hy besef hy is op die grootskerm en die beeldmateriaal word regstreeks op televisie uitgesaai.
Andrade en sy metgesel sit dan verleë in hul sitplekke met ernstige uitdrukkings op hul gesig sonder om mekaar se bestaan te erken.
Metro UK berig beeldmateriaal van die soen tussen Andrade en sy minnares is opgeneem in ’n sokkerwedstryd in Ecuador tussen Barcelona SC en Delfin.
Roger Gonzales, ’n verslaggewer vir CBS Sports, het die video op Twitter gedeel en dit het soos ’n veldbrand versprei.
“Wanneer jy jou minnares soen en besef jou huwelik is verby want jy is op kamera gevang,” lui sy onderskrif.
When you kiss your side chick and realize your marriage is over cuz you're on camera ??????
Die video is binne ’n paar dae meer as 25 miljoen keer gekyk. Reaksie op sosiale media was aanvanklik skepties met baie mense wat die egtheid van die video bevraagteken het.
Maar dit blyk alles behalwe ’n grap te wees nadat Metro UK se ondersoek die man as Andrade geïdentifiseer het en sy profiele op Facebook en Instagram gemonitor het.
Die publikasie het boodskappe wat Andrade glo vir sy vrou geskryf het uit Spaans in Engels vertaal.
“Ek wil terugkeer om hierdie oomblikke aan jou sy te beleef my liefling, ek is regtig jammer en dit is hoekom ek in die openbaar oor hierdie nonsens kommentaar lewer, sodat ek jou hier op Instagram kan vra om my te vergewe,” skryf hy.
“Ek is so verward maar ek wil jou terughê #vergewemy #ekisliefvirjou #komterug.”
Gebruikers van sosiale media het hom nie gespaar nie en hy het die onderwerp van menige grappies geword.
Andrade het later bevestig die voorval het die einde van sy huwelik beteken.
“My huwelik is verby en ek moet net voortgaan. Ek is spyt oor wat ek gedoen het maar ek kan nie om nog vergifnis soebat nie,” sê hy.
“Julle het reeds my huwelik vernietig, wat meer wil julle hê?”
Meer oor: Verneuk | Deyvi Andrade | Egbreuk | Sokker